**Коледни кутии за деца**

# *Скъпи родители и ученици,*

Ние сме ученическия съвет на 35. СОУ „Добри Войников“ и ви каним заедно да осъществим една инициатива, имаща за цел да направи Коледата на децата от социално слабите семейства по-щастлива.

## *Какво да направите?*

1. Изберете възраст на детето, за което искате да направите подарък (0-1 г.; 1-3 г.; 3-7 г.; 7-12 г.; 12-15 г.; 15-18 г.), както и дали е за момиче или момче.
2. Опаковайте Вашия подарък в кутия с размерите на кутия за обувки. (ВАЖНО: Не трябва да запечатвате или опаковате кутията по начин, който не може да се отвори и после върне в началното състояние. Тъй като ги изпращаме чрез Български пощи, ще мине проверка на съдържанието.) Можете да помолите Вашето дете или друго дете да направи картичка за момичето/момчето, което ще получи подаръка. Напишете на кутията възрастта на детето, за което сте направили подаръка, както и неговия пол (момиче, момче).
3. Донесете я в кабинета на училищния психолог , или при заместник директорката.
4. Ако нямате желание или възможност да направите кутия, детето ви може да направи картичка, рисунка или декорация за друга кутия и да я донеса в кабинета на психолога, където ще бъде ползвана по предназначение.

**Краен срок: 11.12.2015г.**

## *Какво ще се случи след това?*

На 12.12. кутиите ще бъдат изпратени до Шумен (което е изцяло финансирано от училището), а от там ще се разпределят в социално слаби семейства из цяла България, съобразявайки се с пола и възрастта на детето.

# ***Нека всички заедно зарадваме колкото се може повече деца!***

*Повече информация при класните ръководители или при училищният психолог.*

|  |  |  |  |  |  |
| --- | --- | --- | --- | --- | --- |
| **0-1г.** | **1-3г.** | **3-7г.** | **7-12г.** | **12-15г.** | **15-18г.** |
| * *Памперси* * *Биберони* * *Шишета* * *Шапки* * *Ръкавички* * *Чорапки* * *Мляко на прах* * *Бебешка пудра* * *Кремчета* * *Мокри кърпички* * *Дрешки* * *Бебешки прибори* * *Лигавници* * *Дрънкалки* | * *Плюшени играчки* * *Четки за зъби* * *Бебешки бисквитки* * *Лигавници* * *Прибори* * *Меки книжки* * *Дрънкалки за колички или легълца* | * *Играчки* * *Книжки за оцветяване* * *Гумени топки* * *Сметала* * *Тебешири, моливи, флумастери* * *Четки и пасти за зъби* * *Подходящи тоалетни принадлежности* | * *Играчки* * *Книжки за оцветяване* * *Скицници* * *Боички* * *Тебешири* * *Моливи и химикалки* * *Тетрадки* * *Лексикони* * *Книги* * *Топки* * *Въжета за игра* * *Ластици за коса* * *Четки и пасти за зъби* * *Тоалетни принадлежности* | * *Тетрадки* * *Книги* * *Топки* * *Въжета* * *Слушалки* * *Модни аксесоари* * *Лексикони* * *Четки и пасти за зъби* * *Тоалетни принадлежности* | * *Тетрадки* * *Книги* * *Слушалки* * *Модни аксесоари* * *Козметика* * *Четки и пасти за зъби* * *Тоалетни принадл.* |

***Примерни подаръци според възрастовата граница***